








ПРОЕКТ!

ДОГОВОР


Днес, ........ 2017 г. в гр. София между
СТОЛИЧНА ОБЩИНА, ул. „Московска” № 33, с БУЛСТАТ 000696327, представлявана представлявана от Заместник-кмета Йоана Владимирова Христова (възложител съгласно Заповед № СОА17-РД09-78/17.01.2017 г. на Кмета на Столична община),  наричан за краткост ВЪЗЛОЖИТЕЛ, от една страна,   
и ....... със седалище и адрес на управление ......., ЕИК:......, представлявано от ........., наричан за краткост ИЗПЪЛНИТЕЛ, от друга страна,

в изпълнение на писмо .........., заповед ............, протокол ............ , на основание чл. 194, ал.1 и при условията на чл.20,  ал.3 , т. 2 от Закона за обществените поръчки се сключи настоящият договор за следното:
I. ПРЕДМЕТ НА ДОГОВОРА
Чл. 1. ВъзложителяТ възлага, а изпълнителяТ приема да извърши: Доставка, монтаж и техническа поддръжка на 30 броя пелетни печки, съгласно офертата, неразделна част от договора.

II. ЦЕНА и НАЧИН НА ПЛАЩАНЕ

Чл. 2. (1) Общата цена за изпълнението на предмета на договора е в размер на....... (......) лева без ДДС,..... (.......) лева с ДДС съгласно офертата на ИЗПЪЛНИТЕЛЯ, представляващо неразделна част от настоящия договор.

(2) Цената за доставката и монтаж на един брой пелетна печка е в размер на...... (..........) лева без ДДС, ....... (........) лева с ДДС съгласно офертата на ИЗПЪЛНИТЕЛЯ, представляващо неразделна част от настоящия договор.

(3) Посочените цени са крайни и включват всички разходи и възнаграждения на Изпълнителя за изпълнение на предмета на настоящия договор, в т.ч. всички необходими материали и труд за доставка и първоначалното свързване на пелетните печки, както и разходите за транспорт, както и съхраняването на склад на печките до извършването на монтажа
Чл. 3. (1) Сумата по чл. 2, ал. 1 се заплаща в както следва:

1. Аванс в размер на 10% от стойността по чл.2, ал.1 - ........ лева с ДДС в срок до 30 (тридесет) дни от датата на писменото уведомяване за осигуряване на финансирането и представена фактура.

2. 80% от стойността по чл.2, ал.1 – ... лева с ДДС в срок до срок до 30 (тридесет) дни след представяне на Приемо-предавателен протокол за извършената доставка и представяне на оригинална фактура от ИЗПЪЛНИТЕЛЯ. 

3. 10% от стойността по чл.2, ал.1 – ... лева с ДДС в срок до срок до 30 (тридесет) дни след приключване на срока на техническата поддръжка на последно монтираната пелетна печка и представяне на оригинална фактура от ИЗПЪЛНИТЕЛЯ 

(2) Всички плащания по този договор се извършват в български лева, по банков път по следната банкова сметка на ИЗПЪЛНИТЕЛЯ:

Банка: .................................;

BIC: .....................;

IBAN: ....................................................

(3) Изпълнителят е длъжен да уведоми писмено Възложителя за промени на банковата му сметка в срок до 7 (седем) дни, считано от момента на промяната. 
В случай, че ИЗПЪЛНИТЕЛЯТ не уведоми Възложителя в този срок, се счита, че плащанията по посочената в чл. 3, ал. 2 банкова сметка са надлежно извършени.

III. СРОКОВЕ. МЯСТО И УСЛОВИЯ НА ДОСТАВКА 
Чл. 4. (1) Договорът се счита за сключен от датата на регистрационния индекс на договора в деловодната система на Столична община, като изпълнението на поръчката започва след осигуряване на финансиране, за което ВЪЗЛОЖИТЕЛЯТ уведомява писмено ИЗПЪЛНИТЕЛЯ.
(2) Уведомлението по предходната алинея следва да бъде подписано от ВЪЗЛОЖИТЕЛЯ и дирекция „Финанси”. 

(3) Срокът за изпълнение на доставката е ... (...) работни дни, считано от датата на осигуряване на финансиране.

(4) Срокът за изпълнение на монтажа на една печка е ... (...) работни дни, считано от датата на писмено възлагане от страна на Възложителя. 
(5) Срокът за извършване на техническата поддръжка на доставените и монтирани пелетни печки е една година, считано от датата на подписване на протокола за приемане на съответния монтаж. 

Чл. 5. (1) Доставените пелетни печки се съхраняват на склад за сметка на ИЗПЪЛНИТЕЛЯ до осигуряване на местата за монтаж. 

(2) Пелетните печки се доставят и монтират на места, посочени от ВЪЗЛОЖИТЕЛЯ, чрез представител на дирекция „Околна среда”.
Чл. 6. Когато ИЗПЪЛНИТЕЛЯ е сключил договор/договори за подизпълнение, работата на подизпълнителите се приема от Възложителя в присъствието на ИЗПЪЛНИТЕЛЯ и подизпълнителя. *
IV. ПРАВА И ЗАДЪЛЖЕНИЯ НА СТРАНИТЕ

          Чл. 7. (1) ВЪЗЛОЖИТЕЛЯТ има право:

1. да провери получи качествено изпълнение на услугата;

2. да не приема доставката, ако тя не съответства на обема и качеството на неговите изисквания;

3. да изисква информация от ИЗПЪЛНИТЕЛЯ, свързана с изпълнението на настоящия договор.

(2) ВЪЗЛОЖИТЕЛЯТ се задължава:

1. да възлага писмено монтажа на пелетните печки, като посочва на броя на печките и местата за техния монтаж;

2. да окаже необходимото съдействие на ИЗПЪЛНИТЕЛЯ за извършване на дейностите по настоящия договор

3. да заплати посочената в този договор цена в уговорените срокове;
4. да уведоми ползвателите на пелетните печки да не демонтират, разглобяват или ремонтират печките в гаранционния срок.

Чл. 8. (1) ИЗПЪЛНИТЕЛЯТ има право:

1. да получава от ВЪЗЛОЖИТЕЛЯ съдействие и информация при извършване на дейностите по предмета на договора;

2. да иска проверка и приемане на доставката и монтажа чрез определени от Възложителя лица;

3. да получи в срок уговореното възнаграждение, посочено в договора.

(2) ИЗПЪЛНИТЕЛЯТ се задължава:
1. да извършва дейностите, предмет на настоящия договор качествено, в срок и при спазване на всички технически изисквания;

2. да достави нови и неупотребявани пелетни печки с гарантиран произход; 

3. да съхранява в склад за своя сметка доставените печки до осигуряване от страна на ВЪЗЛОЖИТЕЛЯ на местата им за монтаж;

4. да осигури за своя сметка транспорта на доставените пелетни печки до местоизпълнението;

5. да осигури за своя сметка монтажа (свързване с димоотводната и ел. системи,  настройка и др.) на пелетните печки на места, посочени от ВЪЗЛОЖИТЕЛЯ.
6. да извърши монтажа чрез квалифицирани лица.

            7. да предаде съответните документи към монтираните пелетни печки (потребителска документация, условия за гаранционно обслужване, гаранционна карта и др.).

8. да осигури техническа поддръжка на монтираните пелетни печки, съгласно условията на настоящия договор;

9. да съставя, оформя и представя на ВЪЗЛОЖИТЕЛЯ необходимите документи по настоящия договор;

10. да проведе обучение за правилното и енергоефективно използване на пелетните печки. 

 
11. да извършва за своя сметка всички работи по отстраняването на виновно допуснати грешки, недостатъци и др., констатирани от представители на ВЪЗЛОЖИТЕЛЯ;

12. да уведомява ВЪЗЛОЖИТЕЛЯ за всички трудности по изпълнение на договора, които могат да осуетят постигането на крайните резултати, както и за мерките, които са взети за отстраняването им;
13. да предоставя всякаква информация на ВЪЗЛОЖИТЕЛЯ по негово запитване, свързана с изпълнението на договора
14. да пази в тайна всички обстоятелства, станали му известни по повод и във връзка с изпълнението на настоящия договор;.

V. ПРЕДАВАНЕ, ПРИЕМАНЕ, ГАРНЦИОННИ СРОКОВЕ, ТЕХНИЧЕСКО поддържане И РЕКЛАМАЦИИ

Чл. 9. Предаването на пелетните печки, предмет на настоящия договор, се извършва в момента на разтоварването.

Чл. 10. (1) Възложителят приема пелетните печки след проверка дали опаковката, маркировката, съдържанието и качеството са в съответствие със спецификациите и придружаващите документи.

(2) Само след проверката по ал. 1 и в случай, че няма забележки ВЪЗЛОЖИТЕЛЯТ, чрез дирекция „Околна среда”, подписва Приемо-предавателен протокол за приемане на доставката.
(3) Рекламации по количествата могат да се правят в момента на подписване на протокола за приемане.
           Чл. 11. ВЪЗЛОЖИТЕЛЯТ чрез дирекция „Околна среда” приема, в случай че няма забележки, от ИЗПЪЛНИТЕЛЯ всеки извършен монтаж на пелетна печка чрез съответния Приемателно-предавателен протокол. 

Чл. 12. (1) ИЗПЪЛНИТЕЛЯТ осигурява техническа поддръжка на монтираните пелетни печки за срок от една година, считано от датата на съответния Приемо-предавателния протокол за извършения монтаж.
(2) В рамките на срока по предходната алинея ИЗПЪЛНИТЕЛЯТ е длъжен да предприеме действия и да отстрани за своя сметка всички възникнали проблеми и дефекти, които не са причинени от неправилно действие на ползващите пелетните печки. 

(3) Времето за реакция при възникнал проблем е до .... часа след подаването на сигнал за неизправност от страна на представител на ВЪЗЛОЖИТЕЛЯ.
(4) Срокът  за отстраняване на възникнал проблем е до ...... часа след извършения първоначален оглед.
Чл.13. (1) Гаранционният срок на пелетните печки е ..... (.....) години.

(2) Гаранционният срок започва да тече от датата на съответния Приемо-предавателния протокол за извършения монтаж и издадена към датата на монтажа съответна гаранционна карта. 
(3) В случай, че се установят скрити недостатъци, за които ИЗПЪЛНИТЕЛЯТ е бил уведомен в рамките на гаранционния срок, той е длъжен да ги отстрани или замени некачествените компоненти/модули. Всички разходи, свързани с отстраняването на недостатъците и замяната на компоненти, са за сметка на ИЗПЪЛНИТЕЛЯ. 

VІ. ГАРАНЦИЯ ЗА ИЗПЪЛНЕНИЕ
Чл.14. (1) При подписване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция, която обезпечава изпълнението на договора, в размер на … лева (словом), представляващи 5 % от стойността по чл. 2, ал. 1  без ДДС под формата на .........
.
(2) Представената гаранция за изпълнение на договора от ИЗПЪЛНИТЕЛЯ се освобождава от ВЪЗЛОЖИТЕЛЯ в срок от 30 (тридесет) календарни дни след приключването му.
(3) Разходите по откриването и обслужването  на гаранцията, с която се обезпечава изпълнението на договора, представена под формата на банкова гаранция/застраховка, са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

(4) В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за обществената поръчка.

(5) В случай, че банката/застрахователното дружество, издала/о гаранцията за изпълнение, е обявена/о в несъстоятелност, изпадне в неплатежоспособност/свръх задлъжнялост, отнеме й/му се лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция.

(6) Гаранцията за изпълнение на договора, представена под формата на парична сума, се освобождава чрез превеждане по банкова сметка на ИЗПЪЛНИТЕЛЯ на съответната сума, при условията на ал. 2, в 30 (тридесет) дневен срок след подписване на протокола за приемане на доставката.

(7) Гаранцията за изпълнение, представена под формата на банкова гаранция/застраховка, се освобождава в срока по предходната алинея или чрез предаване на оригинала на документа за учредяването/сключването й на ИЗПЪЛНИТЕЛЯ (когато същият избере да представи нова банкова гаранция/нова застраховка за остатъка), или чрез изпращане на уведомително писмо от ВЪЗЛОЖИТЕЛЯ до ИЗПЪЛНИТЕЛЯ и банката/застрахователното дружество, учредила/сключило гаранцията/застраховката, че гаранцията се счита за освободена до съответния размер, след подписване на протокола за приемане на доставката и евентуално предявяване на претенции от страна на ВЪЗЛОЖИТЕЛЯ се считат за валидни до размера по остатъка (когато в банковата гаранция/застраховката не е предвидена възможност за поетапно освобождаване).

(8) ВЪЗЛОЖИТЕЛЯТ не дължи лихви върху сумата по гаранцията за изпълнение на договора.

VІІ. ОТГОВОРНОСТИ, НЕУСТОЙКИ И САНКЦИИ
Чл.15. ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.
Чл. 16. (1) При забава на изпълнение на поръчката (доставка и монтаж) ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2 % от дължимата сума по чл.2, ал.1 без ДДС за всеки просрочен ден, но не повече от 5% от същата сума без ДДС. 

(2) При некачествено (неточно или непълно), съдържащо съществени отклонения от изискванията на ВЪЗЛОЖИТЕЛЯ по този договор, изпълнение на услугата от ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0,5% от стойността по чл. 2, ал.1 без ДДС.
(3) Некачественото изпълнение се констатира с Констативен протокол, съставен от ВЪЗЛОЖИТЕЛЯ чрез дирекция „Околна среда”  и се връчва на ИЗПЪЛНИТЕЛЯ. 

Чл.17. (1) При забавено изпълнение на техническата поддръжка по настоящия договор ИЗПЪЛНИТЕЛЯТ дължи неустойка в размер на 0,5 % от стойността по чл. 2, ал.1 без ДДС, но не повече от 10 % от същата стойност без ДДС, която неустойка се удържа при окончателното плащане.
(2) Закъснението по предходната алинея се констатира с надлежно оформен протокол от ВЪЗЛОЖИТЕЛЯ, дирекция „Околна среда” и се връчва на ИЗПЪЛНИТЕЛЯ
Чл. 18. При забавяне на плащанията от страна на ВЪЗЛОЖИТЕЛЯ, същият дължи на ИЗПЪЛНИТЕЛЯ законната лихва.

Чл.19. Всички щети, понесени от ВЪЗЛОЖИТЕЛЯ, резултат на грешки, недостатъци и пропуски на ИЗПЪЛНИТЕЛЯ са за сметка на ИЗПЪЛНИТЕЛЯ.


VІІІ. ПОДИЗПЪЛНИТЕЛИ *
Чл. 20. (1) За извършване на дейностите по договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛЯТ.

(2) Процентното участие на подизпълнителите в цената за изпълнение на договора не може да бъде различно от посоченото в офертата на ИЗПЪЛНИТЕЛЯ.

(3) ИЗПЪЛНИТЕЛЯТ може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи.

(4) Независимо от използването на подизпълнители, отговорността за изпълнение на настоящия договор е на ИЗПЪЛНИТЕЛЯ.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Чл. 21. (1) При сключването на договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1.  приложимите клаузи на договора са задължителни за изпълнение от подизпълнителите;

2.  действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

Чл. 22. (1) Когато частта от поръчката, която се изпълнява от подизпълнител, може да бъде предадена като отделна доставка на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) ВъзложителяТ има право да откаже плащане по ал.1, когато искането за плащане е оспорено, до момента на отстраняване на причината за отказа.

ІХ. УСЛОВИЯ ЗА ПРЕКРАТЯВАНЕ НА ДОГОВОРА

Чл. 23. Настоящият договор се прекратява:

1. При изпълнение предмета на договора. 

2. По взаимно съгласие на страните, изразено в писмена форма.

3. С писмено предизвестие при виновно неизпълнение на договорените задълженията от страна на ИЗПЪЛНИТЕЛЯ, като ВЪЗЛОЖИТЕЛЯТ задържа гаранцията за изпълнение по чл. 14, ал.1.

4. При условията на чл. 114 от Закона за обществените поръчки.
Х. ДОПЪЛНИТЕЛНИ РАЗПОРЕДБИ

Чл. 24. Упълномощени представители на страните, които могат да приемат и правят изявления по изпълнението на настоящия договор са:

ЗА ВЪЗЛОЖИТЕЛЯ:

.............................................
За ИЗПЪЛНИТЕЛЯ: ...............................................................................................

Чл. 25 (1) Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

(2) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(3) Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При не уведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата страна.

(4) Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на упълномощените представители, посочени в чл. 24.

          Чл.26. Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.
Чл.27. За всички неуредени въпроси в настоящия договор ще се прилагат разпоредбите на действащото българско законодателство.

Настоящият договор се сключи в два еднообразни екземпляра, от които един за ВЪЗЛОЖИТЕЛЯ и един за ИЗПЪЛНИТЕЛЯ.

Приложение: 

1. Офертата на ИЗПЪЛНИТЕЛЯ.
ВЪЗЛОЖИТЕЛ:





ИЗПЪЛНИТЕЛ:

ЗАМЕСТНИК-КМЕТ




........................


НА СТОЛИЧНА ОБЩИНА: 


            „........................”:
(Йона Христова) 



            
(.........................)
Съгласно Заповед № 

СОА17-РД09-78/17.01.2017 г.  на Кмета на СО

ГЛАВЕН СЧЕТОВОДИТЕЛ НА СО:

(Антоанета Македонска)

Забележка: Текстовете, обозначени със *, са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.
� Определеният за Изпълнител участник сам избира формата, под която да бъде представена гаранцията за изпълнение. Гаранцията за изпълнение под формата на парична сума се внася по посочена от Възложителя банкова сметка. Срокът на банковата гаранция следва да покрива срока за изпълнение на договора, както и период от минимум 30 (тридесет) дни след изтичането на този срок, за евентуално предявяване на претенция от страна на Възложителя. Гаранцията, представена под формата на застраховка, следва да е за посочения от Възложителя размер и със срок на застрахователното покритие, обхващащ срока за изпълнение на договора, както и период от минимум 30 (тридесет) дни след изтичането на този срок, за евентуално предявяване на претенция от страна на Възложителя. Условията по банковата гаранция или застраховката, следва да дават възможност за поетапното й освобождаване, без връщане на оригинала на документа, при условията на настоящия договор или издаване на нова банкова гаранция или застраховка за остатъка. Клаузите на чл. 15 от договора ще бъдат ревизирани, съобразно вида на представената от определения за Изпълнител гаранция.

